Document ID: /roh_data/filtered/fineweb-2-filterrobots_roh.jsonl.gz/48304

Communicaziuns Schluein
Survetsch divin da Nadal Sonda, ils 24 da december
Quei ch’ei secumprovau ils davos onns anfla era uonn continuaziun.
Allas 18.00 ha liug il survetsch divin da Nadal cun contribuziun d’affons e cant dil chor.
Midada da presidi dalla pleiv
Suenter 13 onns ha Tamara Holderegger abdicau sco presidenta dalla pleiv. Cun grond engaschi e nunstuclenteivla lavur ha ella adempliu siu survetsch. Persuenter
mereta ella era en quei liug in ferm e resentiu engraziel.
Nus vein grond cletg da ver anflau in niev tgamun per nies cumin-baselgia. Claudio Fetz ei semess a disposiziun da surprender il presidi. A caschun dalla radunonza generala da pleiv ils 20 da zercladur eis el vegnius elegius unanimein.
Ensemen cun Carla Berther, Madeleine Camenisch e Carli Wellinger vegn el a s’engaschar per il beinstar da nossa pleiv.
Nus giavischein a Claudio satisfacziun e plascher en siu uffeci.